2018/0206 (COD)

MEDDELELSE FRA KOMMISSIONEN TIL EUROPA-PARLAMENTET



i henhold til artikel 294, stk. 6, i traktaten om Den Europæiske Unions funktionsmåde



vedrørende

Rådets holdning med henblik på vedtagelse af Europa-Parlamentets og Rådets forordning om Den Europæiske Socialfond Plus (ESF+)

1.SAGSFORLØB

Forslag fremsendt til Europa-Parlamentet og Rådet (dokument COM(2018) 382 final - 2018/0206(COD) (2018): 30. maj 2018 Udtalelse afgivet af Regionsudvalget: 5. december 2018 og 14. oktober 2020 Udtalelse afgivet af Det Europæiske Økonomiske og Sociale Udvalg: 17. oktober 2018 og 18. september 2020 Enighed i Rådet om en delvis generel indstilling opnået: 3. april 2019 Europa-Parlamentets førstebehandlingsholdning vedtaget: 4. april 2019 Forslag fremsendt til Europa-Parlamentet og Rådet (dokument COM(2020) 447 final 2018/0206(COD): 28. maj 2020 Enighed i Rådet om en delvis generel indstilling til det ændrede forslag opnået: 22. juli 2020 Triloger afholdt: 9. december 2019 23. november 2020 10. december 2020 28. januar 2021 Politisk enighed i De Faste Repræsentanters Komité opnået: 3. marts 2021 Rådets førstebehandlingsholdning vedtaget: 27. maj 2021

2.FORMÅLET MED KOMMISSIONENS FORSLAG

Den Europæiske Socialfond Plus (ESF +) er EU's væsentligste fond for investeringer i mennesker. ESF + har til formål at støtte medlemsstaterne i at opnå et højt beskæftigelsesniveau, retfærdig social beskyttelse og en kompetent og modstandsdygtig arbejdsstyrke, der er klar til fremtidens arbejdsmarked, samt inkluderende og sammenhængende samfund med henblik på at udrydde fattigdom og leve op til principperne i den europæiske søjle for sociale rettigheder.

De vigtigste nye tiltag, som Kommissionen foreslog i 2018 for at gøre fonden mere virkningsfuld og effektiv, var:

–Sammenlægning af fonde med fokus på investering i mennesker: Den Europæiske Socialfond (ESF), ungdomsbeskæftigelsesinitiativet, Den Europæiske Fond for Bistand til de Socialt Dårligst Stillede (FEAD), EU-programmet for beskæftigelse og social innovation (EaSI) og EU-handlingsprogrammet for sundhed.

–Større tilpasning til det europæiske semester i overensstemmelse med principperne i den europæiske søjle for sociale rettigheder.

–Mere fleksibilitet med hensyn til kravene om tematisk koncentration: tilpasset medlemsstaternes behov.

–Bredere anvendelsesområde, men færre og mere strømlinede specifikke mål.

–Styrkelse af dimensionen for social inklusion ved at integrere FEAD og ESF. Dette bør lette kombinationen af bestemmelser vedrørende fødevarebistand/materiel bistand med støtte til social inklusion og aktive foranstaltninger.

–Indførelse af betingelser for støtteberettigelse til direkte personaleomkostninger og indkøb af udstyr, møbler og køretøjer.

–Forpligtelserne vedrørende overvågning og rapportering forenkles, og indikatorerne reduceres.

I maj 2020 blev det inden for rammerne af genopretningspakken anset for relevant at ændre forslaget om ESF+ for at afspejle de ændrede omstændigheder som følge af covid-19-pandemien og hjælpe medlemsstaterne med at komme sig over den igangværende krise på mellemlang og lang sigt.

De vigtigste ændringer var følgende:

–Nye og reviderede krav om tematisk koncentration:

–Kravet om tematisk koncentration i forbindelse med støtte til ungdomsbeskæftigelse blev øget fra 10 % til 15 % for medlemsstater med en andel af unge i alderen 15-29 år, der ikke er i beskæftigelse eller under uddannelse, som ligger over EU-gennemsnittet.